أمينة لمريني الوهابي
أمينة لمريني الوهابي تولدات فمدينة الناظور فالمغرب ف14 شتنبر 1952  هي ناشطة مغريبية فحقوق دبنادم ؤحقوق المرا ،ؤمن لمؤسسيين ديال جمعية الديمقراطيا دلعيالات المغرب ؤرئيسة الهيئة العليا دلإعلام السمعي البصري فالمغرب من 2012.

حياتها 
بعد ما خدات لمريني الباك ف 1970 ؤشهادة د لإجازة  فعام 1975، دوزات واحد لعام  فالمدرسة العليا دللأساتذة ، فين تخرجات ؤولات أستاذة. من بعدها خدمات فالدار البيضا، من موراها تحولات لمدينة بني ملال ؤبالضبط فمنطقة سوق سبت ولاد النمة فين دوزات عشر سنين  من بعد هادشي  نتاقلات لمدينة سلا.

ؤمن بعد، دوزات لمريني لإمتحان  دلمفتشين ديال التعليم الثانوي ؤنجحات فيه  ؤلي خلاها باش تخدم لمدة عام   كمفتشة رئيسية للتعليم الوطني فمدينة المحمدية، ؤمن بعد خدمات فمدينة الصخيرات  تمارة بين 1988 ؤ 1990 ، وف لخر نتقلات  لمدينة سلا، فين خدمات لمدة 22 عام (بين 1990 ؤ 2012).

ف 2012، تعينات أمينة لمريني كرئيسة للهيئة العليا دلإعلام السمعي البصري فالمغرب.

خدمتها ف سياسة ؤلعمل لجمعوي 
بالموزاة مع قرايتها  فليسي لتحقات أمينة لمريني بحزب التقدم ؤالاشتراكية، من موراها ف لافاك نضمات لاتحاد الوطني لطلبة لمغرب ، بالإضافة لكونها عضوة فلجنة دالرباط التابعة ل"الشباب المغربي دلخدما"، لي كيتنسب ل الاتحاد المغريبي دالخدما.

حياتها لخاصة 
أمينة لمريني مزوجة ؤعندها جوج  دلولاد .

لعضوية ديالها 

 عضو مؤسسة دلجمعية الديمقراطيا دلعيالات فالمغرب ورئيسة ديالها سابقا.
 عضوة مؤسسة ؤعضوة سابقة فالمجلس الوطني دلمنظمة المغربية دلحقوق دبنادم.
 عضوة مؤسسة فالمنظمة المغربية دلحقوق دبنادم.
 عضوة مؤسسة دلجنة الدعم ديال تعليم دريات ريفيات.
 عضوة فمؤسسة إدريس بنزكري.
 عضوة سابقا فاللجنة الاستشارية دلجهوية.
 عضوة سابقا فالمجلس الأعلى دالتعليم.
 عضوة فالمجلس الاستشاري دحقوق دبنادم.
 عضوة فشبكة حقوق دبنادم الأورومتوسطية.
 عضوة فالمجلس الاستشاري الدولي دشبكة الشراكة ديال تعليم العيالات.

عيون لكلام 

زيادة 1952
سياسة
فيمينيزم
ناس حيين
مقالات فيها مصدر و 3000 بايت
ناس تزادو ف ناضور